મુંબઈ : મહિલાઓને લડાયક વિમાનના પાઈલોટ તરીકે ફરજમાં મૂકવા અંગે ભારતીય વાયુદળે કરેલી દરખાસ્તના થોડાં દિવસ બાદ સંરક્ષણ પ્રધાન મનોહર પારિકરે આજે જણાવ્યું હતું કે, સશસ્ત્ર દળોમાં મહિલાઓની સૈનિક તરીકે નિમણુંક કરવા તેમનું મંત્રાલય આયોજન કરી રહ્યું છે. મુંબઈમાં વેલીંગ્કર ઈન્સ્ટિટ્યૂટ ઓફ મેનેજમેન્ટ ખાતે નિવૃત્ત લશ્કરી અધિકારીઓના સભ્યોને સંબોધતા પારિકરે જણાવ્યું હતું કે, સશસ્ત્ર દળોમાં મહિલાઓને યુદ્ધ સૈનિકોની ભૂમિકા કેવી રીતે સોંપવી તેની રૃપરેખા પર તેમનું મંત્રાલય કામ કરી રહ્યું છે અને આ અંગે ટૂંક સમયમાં જ નીતિ વિષયક નિર્ણય લેવાશે.